**Κόνιτσα 31/05/2022**

**ΔΕΛΤΙΟ ΤΥΠΟΥ**

**Μήνυμα Δημάρχου Κόνιτσας για τις Πανελλαδικές Εξετάσεις 2022**

 Η έναρξη των Πανελλαδικών Εξετάσεων για την εισαγωγή των αποφοίτων Λυκείου στις σχολές της Τριτοβάθμιας Εκπαίδευσης, σηματοδοτεί ίσως τον πρώτο σημαντικό αγώνα των νέων μας στο στίβο των επιδιώξεων για ένα καλύτερο αύριο.

 Αγαπητά παιδιά,

 Εύχομαι με καθαρή σκέψη και πίστη στις δυνάμεις σας να αντιμετωπίσετε αποτελεσματικά όχι μόνο τη συγκεκριμένη δοκιμασία, αλλά και όλες τις προκλήσεις που θα ακολουθήσουν στη ζωή σας.

 Το αποτέλεσμα να ανταμείψει τους κόπους σας, καθώς και τις προσπάθειες των γονέων και εκπαιδευτικών σας  και να αποτελέσει την απαρχή μιας πορείας για ακόμα υψηλότερους στόχους στον κόσμο της γνώσης και της προόδου.

 Καλή επιτυχία και καλή δύναμη.

  Ο Δήμαρχος Κόνιτσας

 Νικόλαος Εξάρχου